באוקטובר 2020, לואיס ארסה, שהיה שר האוצר בממשלתו של מוראלס, נבחר לנשיא בוליביה. לאחר ניצחונו, הודיע ארסה על חידוש הקשרים עם קובה.
קורפורטוקרטיה
קורפורטוקרטיה (מאנגלית: Corporate, תאגיד, ומיוונית: κρατία, שלטון), הוא מונח המשמש לתיאור מערכת כלכלית, פוליטית ומשפטית הנשלטת על ידי תאגידים או פוליטיקאים, המקדמים אינטרסים של תאגידים על חשבון הציבור. המושג מתאר בכלליות את התופעה של יחסי הון-שלטון, ובפרט חילוץ וסיוע כספי של בנקים, חברות תעופה, וחברות ענק אחרות אשר מבקשות סיוע כספי מהמדינה כשהן נקלעות למצוקה ולסכנת קריסה, במקום להתייעל או להיסגר.
יש המתבלבלים בין קורפורטוקרטיה לקורפורטיזם בגלל השם הדומה.
קורפורטוקרטיה הוא גם נושא נפוץ בספרות מדע בדיוני-דיסטופי.
דוגמאות.
ארצות הברית.
יש המתארים את ארצות הברית כקורפורטוקרטיה, גם מן הימין הכלכלי, שטוען שהממשלה האמריקאית מסייעת שלא בצדק לתאגידי הענק כשהם עומדים לקרוס, וכך היא מונעת מהשוק "לעשות את שלו", וגם מן השמאל הכלכלי, שטוען כי כספי המיסים שהמדינה מחלקת לחברות הענק צריכים להגיע לאזרחים בדמות שירותים ציבוריים. המדיניות הכלכלית של נשיא ארצות הברית ג'ורג' ווקר בוש בתגובה למשבר הכלכלי בשנת 2008 היא דוגמה מובהקת לאלמנט הקורפורטוקרטיבי בכלכלה האמריקאית.
ישראל.
ישנן דוגמאות רבות לקורפורטוקרטיה בישראל, כגון המענק הממשלתי להראל ויזל ורשת פוקס בתקופת הקורונה, שבוטל לאחר ביקורת ציבורית וחרם צרכנים, או הסיוע הכספי לחברות התעופה, ובעיקר אל-על, שנעשה לשגרה וחוזר לכותרות אחת לכמה שנים, או התמיכה ההיסטורית של ממשלות ישראל במפעלי טקסטיל ותעשייה, וגם הלאמת הבנקים.
ביקורת.
הוגים ליברלים וליברטריאנים מבקרים את השיטה הכלכלית-פוליטית הזאת, משום שלדעתם המדינה צריכה לא להתערב בכלכלה, ומתארים אותה כשיטה שמפריטה את רווחי החברות אך מלאימה את הפסדיהן. המושג שגור גם בקרב סוציאל-דמוקרטים כדי להתלונן על מכירת משאבי טבע למפעלים, חברות ואנשים פרטיים. השתמשו בו גם מבקרי הגלובליזציה מהפופוליזם הימני שדוגל בפרוטקציוניזם, לעיתים מאותן הסיבות, משום שלטענתם משאבי הטבע שייכים למדינה ולעם, ולא לאנשים פרטיים.
זכויות להט&quot;ב בגבון
לסביות, הומואים, טרנסג'נדרים וביסקסואלים (להט"ב) בגינאה המשוונית מתמודדים עם אתגרים משפטיים וחברתיים שתושבים הטרוסקסואלים אינם חווים. בעוד כי פעילות הומוסקסואלית בין מבוגרים בהסכמה היא חוקית בשטחי המדינה מאז ומעולם, פרט לתקופת זמן קצרה בין יולי 2019 עד יוני 2020, זוגות חד מיניים ומשקי בית בראשות זוגות חד מיניים אינם זכאים לאותן ההכרות המשפטיות הזמינות לבני זוג הטרוסקסואלים.
בדצמבר 2008, גבון הייתה שותפה לחסות וחתמה על הצהרת האו"ם בנושא נטייה מינית וזהות מגדרית הקוראת להעברת אי-הפללה עולמית של הומוסקסואליות, בעודה אחת משש המדינות האפריקאיות היחידות שחתמו. עם זאת, בשנת 2011, הצביעה נגד "ההצהרה המשותפת על הפסקת מעשי אלימות והפרות זכויות אדם הקשורות בהתבססות על נטייה מינית וזהות מגדרית" באו"ם, אשר גינתה אלימות ואפליה כלפי להט"ב, ותמכה בהצעה הנגדית מטעם סוריה.
מעמד בחוק.
לאחר קבלת עצמאותה של גבון מצרפת בשנת 1960 ועד 2019, יחסים הומוסקסואלים בין גברים או נשים לא הופללו ברחבי המדינה. גיל ההסכמה, לעומת זאת, תמיד היה שונה בין זוגות הומוסקסואלים (21) והטרוסקסואלים (18). הוועדה לזכויות כלכליות, חברתיות ותרבותיות של האו"ם דיווחה בשנת 2013 כי גבון "ממשיכה בסביבה מפלה מאוד עבור אזרחי להט"ב" ושיערה כי זו הסיבה כי "הדיווח על קיומם של הומואים ולסביות ברחבי המדינה נמוך כל כך".
ב-5 ביולי 2019, גבון חוקקה תיקונים לחוק העונשין שלה אשר הפלילו יחסים הומוסקסואלים בין מבוגרים בהסכמה המטילים עונש מאסר של עד 6 חודשים או קנס של עד 5 מיליון פרנק CFA. על פי דייוויס מק-איאלה מרשת הגיוון הבין-דתית של מערב אפריקה ("Interfaith Diversity Network of West Africa"), טען כי הוא מכיר שני גברים הומוסקסואלים בגבון אשר נעצרו על פי החוק ונאלצו לשחד את המשטרה עבור שחרורם.
ב-23 ביוני 2020 אישרה האספה הלאומית הצעת החוק מטעם הממשלה לביטול הפללתה של הומוסקסואליות בגבון לאחר כשנה של הפללה. ההצעה אושרה על ידי הסנאט ב-29 ביוני, ונחתמה על ידי הנשיא ב-7 ביולי 2020.
הכרה במערכות יחסים חד מיניות.
גבון אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
הגנה מפני אפליה.
לא קיימים חוקים המכסים אפליה על רקע נטייה מינית או זהות מגדרית בגבון.
תנאי מחיה.
דו"ח זכויות האדם של משרד החוץ האמריקאי לשנת 2010 מצא כי "אפליה ואלימות כלפי לסביות, הומואים, ביסקסואלים וטרנסג'נדרים (להט"ב) בגבון היוו בעיה, בעוד לעיתים קרובות חברי הקהילה שמרו בסוד על נטייתם המינית או זהות המגדרית מחשש שיוטרדו או יופלו בקרב האוכלוסייה".
בנות (שיר)
בנות הוא סינגל שהוקלט על ידי הזמרות הישראליות שירי מימון, אניה בוקשטיין ואקו. את השיר הוציאה לאור חברת התקליטים הליקון, ב-25 באוקטובר 2021, כסינגל שלא מתוך אלבום אולפן.
רקע.
השלישייה החלה לעבוד על שירן המשותף בשנת 2018, לאחר שנפגשו באירוע התרמה. לדבריה של מימון, מטרתן הייתה ליצור שיר שלושתן יהיו גאות בו. הן סיפרו שתהליך ההפקה, שבוצע על ידי ג'ורדי, היה מהנה מאוד. אניה בוקשטיין, שעזבה את קריירת המוזיקה שלה לאחר הוצאת האלבום השני שלה, "רוקדת", ב-2017, הביעה בריאינות לכלי התקשרות את כמיהתה לחזור לתעשיית המוזיקה.
מילות השיר מאדירות את המין הנשי, ומדכאות את הפערים המגדריים בחברה. "בנות" הוא בעל מוטיביים פמיניסטיים רבים המזוהים בעיקר בשירי להקת ספייס גירלז כמו "Wannabe".
וידאו קליפ.
הווידאו קליפ של הסינגל פורסם בעמוד היוטיוב של שירי מימון ב-25 בנובמבר 2021. הוא צולם במהלך הופעה של השלישייה בהאנגר 11 בתל אביב יפו, ב-4 בנובמבר אותו השנה. הקליפ בוים על ידי עומרי רוזי.
עצי אשוח חדשים
'עצי אשוח חדשים (ברוסית: Ёлки новые), הוא סרט קומדיה רוסי משנת 2017, סרט ההמשך של עצי אשוח 5.
עלילה.
"אורנים".
ההיפסטר של התיכון אנדריי הולך ליער עם החבר של אמו יורי סמיונוביץ' (דימיטרי נגייב), עובד המשרד למצבי החירום, להביא עץ חג המולד. על מנת לחזק את משפחתם החדשה, יורי מלמד את הילד כיצד לשרוד בטבע. חלק מהסכנות ביער כוללות מאבק בחיילי נאט"ו ודובים.
"עלמת השלג ההריונית".
מרינה ההרה (יוליה אלכסנדרובה) זורחת כעלמת השלג כדי להרוויח מספיק כסף כדי שתוכל ללדת בבית חולים פרטי. מרינה נפרדה מאבי ילדה שטרם נולד בגלל בגידה שחו. היא משכנעת שיפוצניק קירגיזי להתחפש לסבא כפור ולעזור לה. הם מסתובבים בניז'ני נובגורוד בטרקטור. "עלמת השלג" גם עוזרת בסופו של דבר לעשות סדר בחייה של סטודנטי אחרת בהריון.
"הרופא".
גליה (ולנטינה מזונינה), היא אישה כבדת משקל העובדת בשדה התעופה, גונבת אזיקים מאביה השוטר. היא מאוהבת ללא תמורה בדניס, רופא מושך. אך דניס מנהל מערכת יחסית רומנטית עם חברתו היפה לעבודה והוא עומד להציע לה נישואין.
גליה מחליטה לכבול את עצמה לדניס במקום עבודתו כדי שהם לעולם לא ייפרדו. דניס מתקשר למשטרה, אך השוטר שמגיע למקום, מתברר כאביה של גליה שמסרב להסיר את האזיקים. חברתו של דניס בסופו של דבר דוחה את הצעת הנישואין שלו, וממליצה לו לרדוף אחרי גליה במקום זאת. אחרי כל ההרפתקאות הללו, דניס מתחיל לפתח רגשות רומנטיים כלפי גליה.
"קורבנות שריפה".
דירתו של יבגני (סרגיי סבטלקוב) נשרפה כשהוא מנסה לאפות למשפחתו. יבגני, יחד עם משפחתו ומכונת הלחם הרעה, עוברים לגור עם חברו בוריס (איוואן אורגנט). הדיירים החדשים עושים בלגן בדירה החדשה וכולם מרגישים בסופו של דבר בצפיפות. יבגני שוב מנסה לאפות לחם עם תוצאות הרות אסון.
"אמא".
תלמיד בית הספר יגור (דניל מוראביוב-איזוטוב), שגודל על ידי אביו האלמן ויקטור (סרגיי פוסקפליס), מעלה סרטון וידאו באינטרנט שהופך ויראלי; בו הוא מביע את רצונו למצוא אמא חדשה. הוא בורח מביתו בחברובסק וטס כל הדרך למוסקבה כדי להיפגש עם מועמדת אפשרית - קסניה (יקטרינה קלימובה), מגישת חדשות סנטימנטלית מערוץ NTV. למרות היותה מאורסת, בסופו של דבר היא מפתחת רגשות רומנטיים כלפי אביו של יגור.
באתי להציל אותך
באתי להציל אותך הוא סינגל שהוקלט על ידי הזמרת הישראלית אגם בוחבוט ועל ידי הראפר שחר סאול. את השיר הוציאה לאור חברת התקליטים z.i הפקות, ב-26 באוקטובר 2021, כסינגל שלא מתוך אלבום.
רקע.
מילות השיר מתארות מערכת יחסים רומנטית-הטרוסקסואלית, בה הגבר מתעלל רגשית בבת זוגו. על-אף שהגבר משלה את עצמו כי הוא מגן על חברתו מהעולם החיצון, היא מוצאת את עצמה פגועה ממערכת יחסים קלוקלת. בוחבוט וסאול הקליטו את השיר במשך שנה וחצי, במהלכה שונו המילים והלחן שלו כמה פעמים.
וידאו קליפ.
הווידאו קלי של "באתי להציל אותך" בוים על ידי רומן בוצ'אצקי. הוא צולם ב בהשראת הסרט "שומר הראש".
עצי אשוח 8
עצי אשוח 8 (ברוסית: Ёлки 8), הוא סרט קומדיה רוסי משנת 2021, סרט ההמשך של עצי אשוח אחרונים, בכיכובם של איוואן אורגנט וסרגיי סבטלאקוב. הקרנת הבכורה נערכה ב־16 בדצמבר 2021. בניגוד לשאר הסרטים בסדרה, כל הסיפורים בסרט מבוססים על אירועים אמיתיים שהתרחשו. הקומדיה הופקה במיוחד לכבוד חגיגות השנה האזרחית החדשה 2022.
הפקה.
צילומי הסרט נערכו במספר מיקומים ברוסיה ובעיקר בערים פרם, אופה, טיומן, סרנסק ובניז'ני נובגורוד והחלו באוגוסט 2021.
הפצה.